**LV  
VIII PIELIKUMS**

**“XXI PIELIKUMS**

**NORĀDES PAR XX PIELIKUMĀ IEKĻAUTĀS VEIDNES “KOMPENSĒJOŠĀS KAPACITĀTES KONCENTRĀCIJA” (C 71.00) AIZPILDĪŠANU**

Kompensējošās kapacitātes koncentrācija (KKK) dalījumā pa emitentiem/darījumu partneriem (C 71.00)

1. Lai apkopotu informāciju par pārskatu sniedzošo iestāžu kompensējošās kapacitātes koncentrāciju dalījumā pa desmit lielākajām aktīvu līdzdalībām vai likviditātes kredītlīnijām, kuras šim nolūkam piešķirtas iestādei veidnē C71.00, iestādes piemēro šajā pielikumā ietvertās norādes.

2. Ja emitentu vai darījuma partneri iedala pie vairāk nekā viena produkta veida, valūtas vai kredītkvalitātes pakāpes, uzrāda kopējo summu. Jāuzrāda tas produkta veids, valūta vai kredītkvalitātes pakāpe, kas attiecas uz kompensējošās kapacitātes koncentrācijas lielāko daļu.

3. Kompensējošā kapacitāte C 71.00 ir tāda pati kā C 66.01 ar nosacījumu, ka aktīvi, kurus uzrāda kā kompensējošo kapacitāti attiecībā uz C 71.00, ir neapgrūtināti un pieejami iestādei, lai tos pārskata sniegšanas atsauces datumā konvertētu skaidrā naudā.

4. Lai aprēķinātu koncentrāciju pārskatu veidnes C 71.00 vajadzībām dalījumā pa nozīmīgām valūtām, iestādes izmanto koncentrāciju visās valūtās.

5. Ja emitents vai darījuma partneris pieder pie vairākām savstarpēji saistītu klientu grupām, to uzrāda tikai vienu reizi tajā grupā, kurai ir augstāka kompensējošās kapacitātes koncentrācija.

6. Izņemot 0120. rindu, kompensējošās kapacitātes koncentrāciju centrālā bankā kā emitentā vai darījumu partnerī neuzrāda šajā veidnē. Ja iestādei ir iepriekš izvietoti aktīvi centrālajā bankā standarta likviditātes operācijām un ja šie aktīvi ietilpst desmit galveno emitentu vai neapgrūtināto kompensējošās kapacitātes darījumu partneriem, iestāde norāda sākotnējo emitentu un sākotnējā ražojuma veidu.

|  |  |
| --- | --- |
| Sleja | Atsauces uz tiesību aktu noteikumiem un norādījumi |
| 0010. | **Emitenta nosaukums**  0010. slejā lejupejošā secībā ieraksta neapgrūtinātu aktīvu desmit galveno emitentu vai iestādei piešķirtu neizmantotu likviditātes kredītlīniju darījumu partneru nosaukumus. Lielākais postenis tiks ierakstīts 1.01. punktā, otrais lielākais – 1.02. punktā un tā tālāk. Emitentus un darījumu partnerus, kas veido savstarpēji saistītu klientu grupu, uzrāda kā vienu koncentrāciju.  Emitenta vai darījumu partnera uzrādītais nosaukums ir tādas juridiskās personas pilns nosaukums, kas emitējusi aktīvus vai piešķīrusi likviditātes kredītlīnijas, tostarp jebkādas atsauces uz uzņēmuma veidu saskaņā ar valsts uzņēmējdarbības tiesībām. |
| 0020. | *LEI* kods  Darījuma partnera juridiskās personas identifikācijas kods. |
| 0030. | **Emitenta nozare**  Katram e emitentam vai darījumu partnerim izvēlas vienu sektoru, balstoties uz turpmākajām ([*FINREP*]) ekonomiskā sektora klasēm (sk. šīs Īstenošanas regulas V pielikuma 1. daļu):  i) vispārējās valdības; ii) kredītiestādes; iii) citas finanšu sabiedrības; iv) nefinanšu sabiedrības; v) mājsaimniecības.  Savstarpēji saistītu klientu grupām sektoru nenorāda. |
| 0040. | **Emitenta mītnes valsts**  Izmanto emitenta vai darījuma partnera inkorporācijas valsts *ISO* kodu 3166-1-alpha-2, tostarp pseido *ISO* kodus starptautiskajām organizācijām, kas pieejami Eurostat “Balance of Payments Vademecum” jaunākajā izdevumā.  Savstarpēji saistītu klientu grupām valsti nenorāda. |
| 0050. | **Ražojuma veids**  0010. slejā ierakstītos emitentus/darījuma partnerus klasificē produkta veida dalījumā atbilstoši produktam, kurā tiek turēts aktīvs vai saņemta likviditātes resursu rezerve, izmantojot šādus kodus treknrakstā:  **SrB** (augstākās prioritātes obligācija)  **SubB** (subordinētā obligācija)  **CP** (komerciālais vērtspapīrs)  **CB** (segtās obligācijas)  **US** (PVKIU vērtspapīrs, t. i., finanšu instrumenti, kas apliecina līdzdalību pārvedamo vērtspapīru kolektīvā ieguldījumu uzņēmumā, vai vērtspapīrs, ko emitējis šāds uzņēmums)  **ABS** (ar aktīviem nodrošināts vērtspapīrs)  **CrCl** (kredītprasība)  **Eq** (pašu kapitāls)  **Zelts (ja tas ir zelts materiālā veidā, ko var uzskatīt par vienu darījuma partneri)**  **LiqL** (iestādei piešķirta neizmantota likviditātes kredītlīnija)  **OPT** (cits produkta veids) |
| 0060. | **Valūta**  0010. slejā ierakstītajiem emitentiem/darījuma partneriem piešķir tādu valūtas *ISO* kodu 0060. slejā, kas atbilst saņemtā aktīva vai neizmantotās iestādei piešķirtās likviditātes kredītlīnijas denominācijai. Uzrāda valūtas vienības trīs burtu kodu saskaņā ar *ISO* 4217.  Ja daudzvalūtu līnija ir daļa no koncentrācijas kompensējošā kapacitātē, līniju ierēķina pārējā koncentrācijā dominējošā valūtā. Attiecībā uz atsevišķo ziņošanu nozīmīgās valūtās, kā noteikts Regulas (ES) Nr. 575/2013 415. panta 2. punktā, iestādes veic tās valūtas novērtēšanu, kurā varētu notikt plūsma, un norāda posteni tikai šajā nozīmīgajā valūtā saskaņā ar norādījumiem par nozīmīgu valūtu atsevišķu ziņošanu attiecībā uz likviditātes seguma prasību (*LCR*) saskaņā ar Regulu (ES) 2021/451. |
| 0070. | **Kredītkvalitātes pakāpe**  Atbilstošo kredītkvalitātes pakāpi piešķir saskaņā ar Regulu (ES) Nr. 575/2013, un tā ir tāda pati kā termiņu sadalījumā norādītajiem posteņiem. Ja reitinga nav, piešķir pakāpi “bez reitinga”. |
| 0080. | **Tirgus vērtība/nominālvērtība**  Aktīvu tirgus vērtība vai patiesā vērtība, vai attiecīgā gadījumā – iestādei piešķirtās neizmantotās likviditātes kredītlīnijas nominālvērtība. |
| 0090. | **Centrālās bankas prasībām atbilstoša nodrošinājuma vērtība**  Nodrošinājuma vērtība saskaņā ar centrālās bankas noteikumiem par resursu rezervēm attiecībā uz konkrētiem aktīviem.  Iestādes atstāj šo aili neaizpildītu attiecībā uz aktīviem, kuri denominēti valūtā, kas Komisijas Īstenošanas regulā (ES) 2015/233 iekļauta kā valūta, kuras atbilstība centrālās bankas prasībām definēta ļoti šauri. |

\_\_\_\_\_\_\_\_\_\_\_\_\_\_

\* Komisijas Īstenošanas regulu (ES) 2015/233 (2015. gada 13. februāris), ar ko nosaka īstenošanas tehniskos standartus attiecībā uz valūtām, kurās saskaņā ar Eiropas Parlamenta un Padomes Regulu (ES) Nr. 575/2013 ir ārkārtīgi šauri definēts instrumentu saraksts, ko centrālā bankā pieņem kā nodrošinājumu (OV L 39, 14.2.2015., 11. lpp.)